Registrering og telling av barn

Sikre at personalet har oversikt over barna som er i barnehagen

**Ansvar**

* Styrer er ansvarlig for at barnets hjem er kjent med barnehagens rutiner knyttet til fraværsregistrering

**Handling**

* Foreldre informeres om barnehagens rutiner ved barnehagestart.
* Foreldre skal gi beskjed til barnehagen hvis barnet er sykt, skal ha fri eller kommer sent.
* Fremmøte, henting, fravær og fraværsårsak på barna registreres digitalt av personalet daglig på barneloggen på nettsiden.
* Barna skal telles opp jevnlig gjennom dagen slik at barnehagen sikrer seg at de har kontroll på alle barna, og at de har en oppdatert liste i tilfelle en krisehendelse.
* Personalet bruker avdelingstelefonene til å registrere fremmøte, telling og henting av barna
* Personalet skal til enhver tid ha oversikt over hvor barna befinner seg i barnehagen, ute og inne. Når barna er på utelekeområdet skal ansatte plassere seg slik at de får denne oversikten.
* Fremmøte og fraværsregistrering oppbevares i barnehagen det aktuelle barnehageåret, før det makuleres

**Registrering og telling av barn**

Barnehagen må til enhver tid ha oversikt over hvor mange barn det befinner seg i barnehagen. I tillegg må de ha oversikt over hvem som sover, hvem som er på turer og utflukter, og eventuelle barn som er hentet for å dra til lege eller lignende. Denne listen skal være lett tilgjengelig og lett å ta med seg ut og på tur.